PATVIRTINTA

 Šiaulių „Ringuvos“ specialiosios mokyklos

 direktoriaus 2017 m. balandžio 25 d.

 įsakymu Nr. TOV-33

**NAKTINĖS AUKLĖS**

**PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Šiaulių „Ringuvos“ specialiosios mokyklos naktinės auklės pareigybė yra priskiriama nekvalifikuotų darbininkų grupei.

2. Pareigybės lygis: naktinė auklė priskiriama D lygio pareigybei.

3. Pareigybės paskirtis: darbas su specialiųjų ugdymosi poreikių turinčiais mokiniais nakties metu ir gyvenančiais mokyklos bendrabutyje.

4. Pavaldumas: naktinė auklė pavaldi direktoriaus pavaduotojui ūkio reikalams.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Naktinei auklei netaikomi išsilavinimo ar profesinės kvalifikacijos reikalavimai, tačiau būtinas ne žemesnis kaip vidurinis išsilavinimas.

6. Naktinė auklė turi:

6.1. gebėti bendrauti su vaikais, turėti žinių apie jų vystymosi ypatumus, sutrikimų specifiką;

6.2. gebėti bendradarbiauti su specialistais ir vaikų tėvais (globėjais, rūpintojais).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Naktinė auklė atlieka šias funkcijas:

7.1. dirba pagal atskirą mokyklos direktoriaus patvirtintą darbo grafiką, su kuriuo yra susipažinusi pasirašytinai;

7.2. padeda vaikams orientuotis ir judėti aplinkoje;

7.3. nepažeidžia paros ritmo, atlieka rytinį ir vakarinį tualetą, padeda vaikams nusirengti ir apsirengti, pavalgyti, formuoja higieninius įgūdžius, guldo vaikus miegoti ir kelia juos ryte;

7.4. stebi vaikų sveikatą, atsako už vaikų sveikatą ir gyvybę savo darbo laiku, nepalieka vaikų be priežiūros;

7.5. padeda tinkamai naudotis ugdymui skirta kompensacine technika ir ugdymo priemonėmis;

7.6. susirgus vaikui suteikia pirmąją pagalbą, praneša tėvams (globėjams, rūpintojams) ir/ar iškviečia greitąją medicininę pagalbą, o jeigu prireikia vaiką lydėti į ligoninę, liekančių vaikų priežiūrą patiki apsaugos darbuotojui ;

7.7. stebi vaikų miegą naktinio poilsio metu;

7.8. esant reikalui atlieka kitą darbą, nesusijusį su tiesioginėmis pareigomis (vasaros ar mokinių atostogų metu, kai nereikia atlikti tiesioginio naktinio darbo, dirba dienos metu), pagal iš anksto sudarytą ir mokyklos direktoriaus patvirtintą darbo grafiką;

7.9. laikosi mokyklos darbo tvarkos taisyklių, saugos ir sveikatos instrukcijų reikalavimų, vykdo visus reikalavimus, susijusius su vaiko sveikatos apsauga;

7.10. bendrauja su auklėtojais perimant vaikus;

7.11. ryte perduoda reikalingą informaciją apie vaikus (sveikatos būklę, savijautą ir kt.);

7.12. laikosi higienos normų reikalavimų, stebi, kad vaikai miegotų jų ūgį atitinkančiose lovose, laikosi lovos ženklinimo reikalavimų;

7.13. neįleidžia į patalpas pašalinių asmenų;

7.14. apie pastebėtus vaiko taisyklių pažeidimus informuoja mokyklos pedagoginį personalą;

7.15. palaiko tvarką ir švarą mokyklos bendrabutyje ( padeda pasikloti lovas ir kt.);

7.16. vykdo kitus mokyklos administracijos teisėtus pavedimus.

**IV SKYRIUS**

**MOKINIŲ SAUGUMO UŽTIKRINIMAS**

8. Naktinė auklė, įtarusi ar pastebėjusi žodines, fizines, socialines patyčias, smurtą:

8.1. nedelsdama įsikiša ir nutraukia bet kokius tokį įtarimą keliančius veiksmus;

8.2.primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;

8.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

8.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

9.Naktinė auklė, įtarusi ar pastebėjusi patyčias kibernetinėje erdvėje arba gavusi apie jas pranešimą:

9.1. esant galimybei išsaugo vykstančių patyčių kibernetinėje erdvėje įrodymus ir nedelsdama imasi reikiamų priemonių patyčioms kibernetinėje erdvėje sustabdyti;

9.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

9.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

9.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

9.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

10. Naktinė auklė atsako už:

10.1. administracijos įsakymų, pavedimų vykdymą;

10.2. darbų saugos, priešgaisrinės saugos, darbo tvarkos taisyklių reikalavimų vykdymą;

10.3. vaikų saugumą, sveikatą ir gyvybę darbo metu;

10.4. tvarką ir švarą naktinėje grupėje;

10.5. darbo etikos taisyklių laikymąsi;

10.6. neteisėtus veiksmus vaiko atžvilgiu bei vaiko teisių ir teisėtų interesų pažeidimus;

10.7. teisingą duomenų pateikimą.

10.8. kokybišką savo funkcijų vykdymą;

10.9. darbuotojų saugos ir sveikatos instrukcijų, gaisrinės saugos taisyklių, higienos reikalavimų ir elektros reikalavimų laikymąsi;

10.10. tinkamą darbo laiko naudojimą;

10.11. darbo drausmės pažeidimus;

10.12. žalą, padarytą mokyklai, dėl savo kaltės ar neatsargumo;

11. Naktinė auklė už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

12. Naktinė auklė už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė mokyklos direktorius Vytautas Jokubaitis

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naktinės auklės vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naktinės auklės vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naktinės auklės vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naktinės auklės vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naktinės auklės vardas, pavardė, parašas)

Data